ત્યારે મેં એમને આપણે વિદેશી પ્રચારની કામગીરી કેવી મર્યાદાઓની અંદર રહીને બજાવવી પડે છે તે વિશે કહ્યું અને સમજાવ્યું કે આપણા આંતરિક પ્રચાર જેવી જ ખામીઓ વિદેશી પ્રચારમાં છે… મેં એમનું એ પ્રત્યે પણ ધ્યાન ખેંચ્યું કે એમણે જગતનું સત્તાનું રાજકારણ અને જૂથોનું રાજકારણ સમજવું જોઈએ અને આપણા સિદ્ધાંતોની સામે કેવળ તાત્કાલિક ઉપયોગિતાના વિચારથી ટેવાયેલી, આપણા (ઉદાર) આંતરરાષ્ટ્રીયવાદની સામે તીવ્ર રાષ્ટ્રવાદથી (પ્રેરાઈને વિચારવા) ટેવાયેલી અને ઝઘડાઓથી દૂર રહેવાની આપણી રીત સામે ‘જૂથ’ની મનોવૃત્તિથી (કામ લેવા) ટેવાયેલી દુનિયા ઉપર આપણું (ઊંચેરું) નૈતિક દૃષ્ટિબિંદુ જે પ્રત્યાઘાતો જન્માવે તેનો અંદાજ કાઢવો જોઈએ.